Aalborg Stiftstidende, 1840-06-19
Jgaar afgik til Bornholm det kongelige Dampskib Kiel, command. af Premierl. C. Suenson, R. af Æres leg., medhavende Hertug Christian Carl Fr. August af Augustenborg, med Følge. - Efter hvad vi have Grund til at antage - siger Berl. T. i et raisonnerende Tilbageblik paa Christian den Ottendes Regjering -, vil Landetatens Normalbudget komme til at indskrænke sig til 2 1/2 Million aarlig, derunder indbefattet Renterne af Statens separate Fonds. Ligeledes har Hs. Maj. paalagt Admiralitetet at udarbeide en Plan for Marinens Administration, hvorefter Søetatens Udgifter begrændses ved I Million aarlig. Ogsaa Udgifterne ved Landmilitairets aarlige Øvelser ville nedsættes som en Følge af den kongelige befaling, at denne skal, mere end tilforn, foregaae i de respective Standqvarterer. Lægge vi nu hertil, at Kongen nylig har befalet, at et Lovforslag til almindelig Værnepligts Jndførelse skal forelægges Stænderne, saa haabe vi at have kaldet saa vigtige kongelige Handlinger i vore Læseres Erindring, at de ville være med os enige i at ansee det høist sandsynligt, at de Besparelser, som ere paatænkte i Militairetaterne, naar deres hele Beløb bliver bekjendt, ville tilfredsstille de meest spændte Forventninger i Publicum. - Adgangen til Frederiksborg Slot er indtil Kronningen formeent enhver Uvedkommende, da der af al Magt atbeides paa dets Oppudsning og Jstandsættelse. En uhyre Mængde Arbeidsfolk er daglig beskjæftiget dermed og mange af de derværende Værelser, som skulle benyttes ved Festen, ere blevne særdeles pragtfuldt decorerede. Paa Badstuen er Laboratoriet for Fyrværkerne og ikke langt derfra er opslaaet Telte for de tilstedeværende Artillerister. Et senere tilbygget Taarn, som vanzirede det skjønne Slot, er blevet nedrevet, og i det saakaldte Indelukke ere byggede flere smukke Broer, over Søen. I den indre Slotsgaard, der ganske er bleven oppudset, og hvorigjennem Processionerne til og fra Kirken, skulle drage, vil et Springvand, der i gamle Dage har sprunget af Munden paa en Løve, som senere er bleven borttagen, igjen blive restauxeret. Kort, der anvendes Alt, for at gjøre det i og for sig skjønne Slot saa herligt til Festen som muligt. - De Sangere og Sangerinder af Theaterpersonalet samt Capellets Medlemmer, som skulle med til Kronningen, maae, af Mangel paa Natteleie i Hillerød og Omegn, tage ned til Kronningsdagen Kl. 4 om Morgenen og vende tilbage samme Aften. . . - Studentersamfundet skal have protesteret imod dets af Consistorium decreterede Oplysning. Man vil endog vide, hvad dog synes tvivlsomt, at Politidirecteuren, paa Spørgsmaal derom fra Studentersamfundet, skal have erklæret dets Sammenkomster for lovlige. . - J Søndags var, som sædvanligt, en uhyre Menneskemasse forsamlet i Rosenborg Slotshave, for at høre paa det der musicerende Musikcorps. Da dette Kl. 7 skulde afmarschere, trængte en Deel af Massen saa tæt ind, at de Musicerende næsten ikke kunde flytte en Fod og maatte lade den escorterende Vagt gjøre Plads. Dette skete maaskee ikke paa den lempeligste Maade, men hvorledes det nu end forholdt sig, Soldaternes Anstrængelse fandt Modstand, og man vovede endog, efter Sigende, at lægge Haand paa dem, hvem det dog lykkedes at gribe en af Rolighedsforstyrrerne og føre ham bort i deres Midte. Pøbelen var imidlertid ikke rolig Tilskuer herved; den styrtede ind paa Vagten, søgte at befrie Mennesket og kun ved at fælde Bahonnetterne formaaede Soldaterne at hævde Besiddelsen af den Arresterede, som de under en Regn af Stene forte med sig udaf Haven til Volden. Om det iøvrigt er sandt, at det her skal være lykket Pøbelen at befrie hiin Person, der saae ud at høre til den laveste Classe, vides ikke, men det er i høieste Grad sørgeligt, at Soldater, der kun gjøre deres Pligt, skulle kunne lide en saadan Medfart, som det her var Tilfældet; dog maa ogsaa tilføies, at Rolighedsforstyrrerne hørte, til dem, som maaskee ikke uden Grund kunne siges at være Stokken hjemfaldne, thi ialmindelighed er Rosenborg Have om Søndagen Samlingspladsen for saadanne. - Paa Grund af denne Tumult er det formodentlig, at Haven siden i Mandags lukkes om Aftenen Kl. 9. . - En ypperlig Prædikant have vi erholdt her til Staden, nemlig den nye residerende Capellan ved Helliggeistes Kirke, Hr. Spang, der forhen var Præst i en By en halv Miil fra Vordingborg. J Søndags var Helliggeistes Kirke næsten propfuld af Tilhørere, hidlokkede ved Rygtet om Hr. Spangs sjælefulde, aandrige og herlige Foredrag. Man anseer ham for den første geistlige Taler i hele Danmark.